เวลามาเพศสัมพันธ์ พักหลังๆ มา จะมีเลือดออกขณะที่กำลังมีเลยค่ะ มีอาการจุกในท้องน้อย แล้วเลือดที่ออกมา มีสีแดงสด ไม่เหมือนสีของประจำเดือนค่ะ แบบนี้จะเสี่ยงต่อการเป็นโรคมะเร็งหรือโรคอะไรร้ายแรงหรือเปล่าคะ
สวัสดีค่ะ การมีเลือดออกขณะมีเพศสัมพันธ์ อาจเกิดจาก1. มีการฉีกขาดของเยื่อบุภายในช่องคลอด จากการมีเพศสัมพันธ์ที่รุนแรง หรือมีการใช้สิ่งของสอดใส่ช่องคลอด ซึ่งโดยปกติเลือดที่ออกจะมีปริมาณไม่มาก ค่อยๆ ซึมออก และจะเป็นอยู่เพียง 1-2 วัน2. มีติ่งเนื้อที่ปากมดลูก3. มีการติดเชื้อที่ปากมดลูก หรือช่องคลอด ซึ่งมักมีตกขาวที่ผิดปกติร่วมด้วย4. มีการอักเสบติดเชื้อในโพรงมดลูก มักมีอาการปวดท้องน้อยและตกขาวที่ผิดปกติร่วมด้วย5.มะเร็งปากมดลูกนอกจากมีเลือดออกหลังมีเพศสัมพันธ์ มักมีอาการเลือดออกกะปริดกะปรอย ตกขาวมีเลือดปน มีกลิ่นเหม็นผิดปกติ ปวดท้องน้อย เป็นต้นหากยังคงมีเลือดออกทุกครั้งหลังขณะมีเพศสัมพันธ์ หรือมีอาการเลือดออกกะปริดกะปรอย มีตกขาวผิดปกติ ควรไปพบสูติ-นรีแพทย์เพื่อตรวจหาสาเหตุ โดยแพทย์อาจต้องทำการตรวจภายในด้วยค่ะ